# **VÁLLALKOZÁSI SZERZŐDÉS**

amely létrejött egyrészről: az **Országgyűlés Hivatala**

székhely: 1055 Budapest, Kossuth Lajos tér 1-3.,

adószám: 15300014-2-41

képviseli: ……………………………………..

mint Megrendelő (a továbbiakban: „Megrendelő”),

másrészről: a **………………………………………………...**

székhely: ……………………………………………..

adószám: ………………………………….………….

cégjegyzékszám: ………………………..………….

képviseli: ………………………………………………

mint Vállalkozó (a továbbiakban: „Vállalkozó”),

a továbbiakban együtt: „Szerződő Felek” között **„Telefonos alközponti rendszer modernizálása, karbantartása (697/2017)”** tárgyában az alulírott napon és helyen, a következő feltételekkel.

**Előzmények**

1. A Megrendelő nemzeti értékhatárt elérő tárgyalásos közbeszerzési eljárást folytatott le **„Telefonos alközponti rendszer modernizálása, karbantartása (697/2017)”** tárgyában, amely eljárás nyertese a Vállalkozó lett.
2. A Vállalkozó a jelen Szerződés aláírásával kijelenti, hogy a közbeszerzési eljárásban rendelkezésére bocsátott dokumentumok alapján az általa teljesítendő feladatokat és a Megrendelő követelményeit megismerte, azok tartalmát elfogadta, az eljárás során a további információ kérésére vonatkozó lehetőségével tisztában volt, minden, az ajánlattételhez szükséges választ, információt megkapott, a szerződés rendelkezéseit mindezekre is tekintettel magára nézve kötelezőnek elfogadja.
3. A közbeszerzési eljárás során keletkezett dokumentációkban, továbbá az ajánlatban meghatározott műszaki, szakmai tartalom egymást kölcsönösen kiegészíti és magyarázza. Amennyiben a közbeszerzési eljárás során keletkezett dokumentációk, továbbá az ajánlatban meghatározott műszaki, szakmai tartalom eltérést, ellentmondást tartalmaz, akkor minden esetben a Megrendelő számára kedvezőbb megoldás az irányadó.
4. **A szerződés tárgya**
   1. A Vállalkozó vállalja az Országház és az Országgyűlés Irodaháza 2 db Avaya CS1000M típusú alközpontjához 4 db Signaling Server beszerzését a hozzá tartozó legújabb szoftverekkel, licencekkel, azoknak a teljesítés helyére történő szállítását, a szoftverek telepítését, a modernizált rendszer üzembe helyezését a Szerződés 1-3. sz. mellékleteiben foglaltak szerint.
   2. A Vállalkozó vállalja továbbá a teljes rendszer karbantartását, hibaelhárítását (eseti javítás) és a szoftverfrissítést.
   3. A Megrendelő által meghatározott műszaki követelményeket az 1. sz. melléklet, a Vállalkozó által szállítandó termékek műszaki specifikációját a 2. sz. melléklet, a részletes ártáblázatot a 3. sz. melléklet, tartalmazza.
5. **Teljesítési határidő**
   1. Az 1.1. pontban meghatározott feladatok teljesítésének véghatárideje: **2018. …………………..** (A szerződéskötést követő 50. nap, amennyiben ez a nap nem munkanap, úgy az ezt követő első munkanap)azzal, hogy a termékek helyszínre szállítására, telepítésre és az üzembe helyezésre legkésőbb 2018. …………….ig (a teljesítési határidőt megelőző 15. nap, amennyiben ez nem munkanap, az ezt megelőző munkanap sor kell kerüljön. a 15 napos próbaüzemre tekintettel. )

(A határidők véglegesítésére a szerződéskötéskor kerül sor.)

* 1. A Vállalkozó a Megrendelővel előzetesen egyeztetett időpontban történő előteljesítésre jogosult.
  2. Az 1.2. pontban meghatározott karbantartási feladatok teljesítésére – a Megrendelő jelenleg hatályos karbantartási szerződésében meghatározott felmondási időre tekintettel – legkorábban az átadás-átvételt követő második negyedév első napjával kezdődően, a gyártói utasításban meghatározott rendszerességgel, a szoftverfrissítésre és a javítási munkák elvégzésére az esedékessé válásukat követő legrövidebb időn belül, az 5. és 6. pontban részletezettek szerint kerül sor.

1. **A teljesítés helye, módja**
   1. A teljesítés helye: Országház, 1055 Budapest, Kossuth L. tér 1-3. és Országgyűlés Irodaháza, 1054 Budapest, Széchenyi rkp. 19.
   2. Az 1.1-1.2. pontban foglaltak teljesítése kizárólag a Szerződő Felek által előzetesen, írásban egyeztetett időpontokban lehetséges. Ennek érdekében a Vállalkozó a szállítás, telepítés, karbantartás, helyszíni szoftverfrissítés tervezett időpontjáról legalább 5 munkanappal korábban köteles értesíteni a Megrendelő jelen szerződésben szakmai kérdésekben illetékes kapcsolattartóként megjelölt képviselőjét. A telefonalközpont leállítására kizárólag a Megrendelő által meghatározott időpontban kerülhet sor.
   3. Helyszíni munkavégzésre, a telefonközpontok leállítására kizárólag a Megrendelővel egyeztetett időpontban van lehetőség.
   4. A Szerződés teljesítéséhez szükséges átállási üzemszünet péntek 18.00 órától vasárnap 24.00 óráig tarthat.
   5. A kicserélt alkatrészeket a Vállalkozó köteles a Megrendelő részére átadni. A beépített új alkatrészekre vonatkozó adatokat (megnevezés, mennyiség, nettó ár) a teljesítést igazoló jegyzőkönyvben fel kell tüntetni.
2. **A rendszer modernizációjára vonatkozó előírások**
   1. Az 1.1. pontban foglaltak teljesítése akkor tekinthető szerződésszerűnek, ha a Vállalkozó a jelen Szerződés mellékleteiben foglaltaknak megfelelő termékeket a 2.1. pontban foglaltak szerint a teljesítés helyére leszállítja, funkcionálisan elhelyezi, telepíti, üzembe helyezi, és a próbaüzem sikeresen befejeződik. A felek az üzembe helyezés tényét és időpontját, valamint a próbaüzem megkezdését, befejezését és a próbaüzem eredményességét vagy a próbaüzem alatt felmerült hibákat és azok elhárítását jegyzőkönyvben rögzítik. A jegyzőkönyvben fel kell tüntetni a rendszerbe illesztett termékek megnevezését, típusát, gyártási számát.
   2. A próbaüzem a megkezdésétől számított 15 napig tart. A próbaüzem az alközpontok bármelyikének 20 kapcsolatotelérő üzemzavara esetén újra kezdődik.
   3. A próbaüzem alatt kerül sor az adatkommunikációs bővítések beüzemelése, finom beállítása és a kezelő személyzet oktatása is.
   4. Az 1.1. pontban foglaltakra vonatkozó teljesítésigazolás kiállítása a mindkét fél által aláírt átadás-átvételi jegyzőkönyv alapján történik. Az átadás-átvételi jegyzőkönyv aláírásának feltétele:
3. a Szerződés 4.1. pontjában foglaltak maradéktalan teljesítése,
4. a termékekre vonatkozó magyar nyelvű felhasználói tájékoztatások, gyártói utasítások hiánytalan átadása,
5. a termékek CE megfelelőségének igazolása,
6. a szoftverek telepítőkészletének átadása,
7. a szoftverlicencek átadása,
8. a próbaüzem sikeres lefolytatását igazoló jegyzőkönyv mindkét fél által történő aláírása.
9. **A hibaelhárításra vonatkozó előírások**
   1. A Megrendelő kötelezettséget vállal arra, hogy a rendszer üzemelése során keletkező hibákat, rendellenességeket haladéktalanul bejelenti a Vállalkozó részére a +36 …………………….. telefonszámon és a ……………….@.............. e-mail címen.

(A szerződéses adatlap alapján kerül kitöltésre.)

* 1. A Vállalkozó kötelezettséget vállal arra, hogy az e-mailben történő hibabejelentést haladéktalanul visszaigazolja a Megrendelő részére.
  2. A próbaüzem időtartama alatt a Vállalkozó köteles a Megrendelő által észlelt hibák javítását a hibabejelentést követően haladéktalanul megkezdeni, és a lehetséges legrövidebb időn belül elvégezni, vagy csereeszközt biztosítani.
  3. Az átadás-átvételt követően a hibakezelés megkezdésének és elhárításának határidői a következők:
     1. Súlyos hiba esetén a hibaelhárítást a hibabejelentéstől számított 2 órán belül a helyszínen meg kell kezdeni és a hibát 4 órán belül el kell elhárítani. Súlyos hibának minősül:
* 16 mellék működésképtelen, vagy
* a hívások legalább 50 %-a megszakad, vagy
* a fővonali áramkörök legalább 50%-a működésképtelen
  + 1. Közepesen súlyos hiba esetén a hibaelhárítást a bejelentést követő első munkanapon a helyszínen meg kell kezdeni és a hibát 5 munkanapon belül el kell hárítani. Közepesen súlyos hibának minősül az olyan hiba, amelynek következtében az alközpontok működőképesek, de a hiba jelenléte hosszútávon kritikus lehet.
  1. Amennyiben a Vállalkozó a hiba kijavítását az 5.4. pontban előírt, az adott hibára vonatkozó határidőn belül nem kezdi meg, vagy nem fejezi be, a 11. pont szerinti késedelmi kötbér fizetésére köteles. A Megrendelő továbbá jogosulttá válik a Vállalkozó által el nem végzett munkát – a Vállalkozó költségére és kockázatára – harmadik személlyel elvégeztetni, és az emiatt felmerülő költségeit a biztosíték terhére érvényesíteni.
  2. A Vállalkozó a jelen Szerződés keretében szállított termékek meghibásodása esetén – a jótállás keretében – térítésmentesen köteles cserealkatrészt biztosítani.
  3. A javítási munkákra vonatkozó teljesítésigazolás kiállítása a mindkét fél által aláírt munkalapok alapján történik. A munkalapon fel kell tüntetni az elvégzett munkát (javítás / csere) a javított vagy kicserélt alkatrészek megnevezését, gyári számát, továbbá a garanciális vagy nem garanciális cserére vonatkozó utalást.

1. **A karbantartásra, szoftverfrissítésre vonatkozó előírások**
   1. A Vállalkozó vállalja a teljes rendszernek a 10. pontban meghatározott jótállási idő alatti, a gyártói utasítások alapján általa meghatározott, a Szerződés 4. sz. mellékletében foglaltak szerint negyedéves elszámolással történő karbantartását.
   2. A Vállalkozó vállalja a Gyártó által kiadott szoftverfrissítéseknek a gyártó által történő közzétételt követő legrövidebb időn belül történő telepítését.
   3. A Vállalkozó a karbantartási munkákat úgy köteles elvégezni, hogy a rendszer üzemelése zavarmentes legyen.
   4. A Karbantartási, szoftverfrissítési munkákra vonatkozó teljesítésigazolás a mindkét fél által aláírt munkalapok alapján történik, amelyek tartalmazzák az elvégzett tevékenységek felsorolását.
2. **Vállalkozási díj**
   1. A Vállalkozót a jelen Szerződés 1.1. pontjában foglaltak szerződésszerű teljesítése ellenében …………………….,- Ft + ÁFA illeti meg.
   2. Az 1.2. pontban meghatározott szolgáltatások átalány vállalkozási díja: ……………..- Ft + ÁFA / negyedév, 36 hónapra összesen: …………………….- Ft + ÁFA..
   3. A 7.1-7.2. pontokban meghatározott, összesen: ……………………- Ft + ÁFA összegű ellenszolgáltatás tartalmazza a szerződés teljesítéshez szükséges összes költséget, ideértve a felhasznált anyagok és a rendszer zavartalan üzemeléséhez érdekében kicserélt alkatrészek árát is és a szerződés időtartama alatt semmilyen jogcímen sem emelhető.
3. **Fizetési feltételek**
   1. A Megrendelő előlegfizetést nem teljesít.
   2. A Vállalkozó az 1.1 pontban foglaltak vonatkozásában egy számla benyújtására jogosult a teljesítés 4.4 pont szerinti jegyzőkönyvvel történő igazolását követően. A számla benyújtásának további feltétele a 12. pontban előírt biztosíték Megrendelő rendelkezésére bocsátása.
   3. A Szerződés az 1.2. pontban meghatározott szolgáltatások tekintetében elszámolási időszakra kötött ügyletnek minősül, az elszámolási időszak egy negyedév, a számlák a teljesítés 6.4. pont szerinti teljesítésigazolás alapján nyújthatók be.
   4. A számlákon a Megrendelő neve, címe: Országgyűlés Hivatala 1055 Budapest, Kossuth Lajos tér 1-3., adószáma: 15300014-2-41. A számlák postázási címe: Országgyűlés Hivatala, Információs Rendszer Üzemeltetési Főosztály, 1054 Budapest, Széchenyi rkp. 19.
   5. A Szerződésre az adózás rendjéről szóló 2017. évi CL. törvény rendelkezéseit kell alkalmazni.
   6. Az általános forgalmi adóról szóló 2007. évi CXXVII. törvény rendelkezéseinek megfelelően kiállított számla a Kbt. 135. § (1) bekezdésében, 135. § (5)-(6) bekezdésében, a Ptk. 6:130. § (1)-(2) bekezdéseiben előírtak szerint, a kézhezvételének napját követő 30 naptári napon belül kerül kifizetésre a Vállalkozó cégkivonatában szereplő, a számlán feltüntetésre kerülő pénzforgalmi számlájára történő átutalással.
   7. Késedelmes teljesítés esetén Megrendelő a Ptk. 6:155. §-ában meghatározott késedelmi kamat fizetésére köteles.
   8. A Vállalkozó a Kbt. 136. § (1) bekezdése alapján kötelezettséget vállal arra, hogy
4. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
5. a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
6. **Jogszavatosság, szellemi alkotáshoz fűződő jogok**
   1. A Vállalkozó szavatolja, hogy harmadik személynek nincs olyan joga, amely a szerződés tárgyát képező szellemi alkotások Megrendelő általi felhasználását, a Vállalkozó által nyújtott szolgáltatások Megrendelő általi igénybevételét, a felhasználási jog Megrendelő által történő megszerzését kizárja vagy korlátozza. Harmadik személy igényeivel szemben minden felelősség és kötelezettség a Vállalkozót terheli, harmadik személy igényeivel szemben a Vállalkozó közvetlenül tartozik helytállni.
   2. A Vállalkozó szavatol azért, hogy minden, a szerződés teljesítésében közreműködő természetes személlyel, jogképes szervezettel - olyan megállapodást hoz létre, amelynek eredményeképpen a jelen szerződés alapján a Megrendelőnek átadásra kerülő minden szellemi alkotás vonatkozásában biztosítja a Megrendelő kizárólagos és feltétel nélküli jogszerzését.
   3. A Megrendelő szoftverekre vonatkozó felhasználási jogának korlátja: ………………………………………………………………………………………………………

(A szerződéses adatlap alapján kerül meghatározásra.).

* 1. A Vállalkozó a jelen szerződés alapján a Megrendelő részére átadott szellemi alkotásokra – azok átadásával – teljes körű, nem kizárólagos, átengedhető, a teljes oltalmi időre szóló felhasználási jogot enged a Megrendelő részére.
  2. A jelen 9. pontban meghatározott felhasználási jog ellenértékét a Szerződés 7.1. pontjában meghatározott ár magában foglalja.

1. **Jótállás, szavatosság**
   1. A Vállalkozó kijelenti, hogy a szerződés keretében szállított termékek és teljesített szolgáltatások megfelelnek az Európai Unióban érvényes szabványoknak, műszaki előírásoknak és a hatályos magyar jogszabályokban és szabványokban foglaltaknak.
   2. A Vállalkozó szavatolja, hogy a szerződés keretén belül általa leszállított termékek újak, megfelelnek a Szerződésben és mellékleteiben foglalt követelményeknek, alkalmasak a rendeltetésszerű használatra, valamint mentesek mindenfajta tervezési, anyagbeli, kivitelezési hibától.
   3. A Vállalkozó a Megrendelő részére átadott termékekre, továbbá az általa teljesített szolgáltatásokra – a 3.2. pontban foglaltakra tekintettel – a teljesítésigazoló jegyzőkönyv aláírásától számított 39 hónap jótállást vállal.
   4. A Vállalkozó jótállási és szavatossági felelőssége nem terjed ki az olyan hibákra, amelyek az átadott kezelési utasítások be nem tartásából, rendeltetésellenes használatból, rongálásból, illetve elemi csapásból származnak, ebben az esetben a Vállalkozó a hibajavításra vonatkozó írásbeli ajánlatot ad a Megrendelőnek, majd annak írásbeli jóváhagyását követően végzi el a hiba elhárítását.
   5. A jótállási idő alatt bejelentett igények a jótállási idő leteltét követő hat hónapon belül is érvényesíthetők.
   6. A Vállalkozó szavatossági illetve jótállási kötelezettségeire a Ptk. 6:171. §, 6:173. § és 6:157. § - 6:167. § rendelkezéseit kell alkalmazni.
   7. A Vállalkozó szavatolja, hogy a szerződés alapján a Megrendelőnek átadott termékek újak, alkalmasak a rendeltetésszerű használatra, valamint mentesek mindenfajta tervezési, anyagbeli, kivitelezési és egyéb hibától.
   8. A Vállalkozó kötelezettséget vállal arra, hogy a szállított termékek alkatrészeinek utánpótlását a teljesítést igazoló jegyzőkönyv aláírásától számított 8 évig biztosítja.
2. **Kártérítés, kötbérek**
   1. A Vállalkozó köteles az általa, az alkalmazottja, az alvállalkozója vagy egyéb közreműködője által okozott károkat a Megrendelő számára megtéríteni.
   2. Amennyiben a Vállalkozó elmulasztja a szerződésben vállalt kötelezettségének az előírt határidőre történő teljesítését olyan ok miatt, amelyért felelős, úgy a Megrendelő késedelmi kötbérre jogosult. A késedelmi kötbér mértéke az 1.1. pontban foglaltak vonatkozásában, minden késedelmes nap után, a szerződésszegéssel érintett termékek jelen Szerződésben meghatározott, általános forgalmi adó nélkül számított árának 1%-a, az 1.2. pontban meghatározott szolgáltatás tekintetében: ………………….- Ft

(A szerződéskötéskor kerül meghatározásra: a 7.2. pontban meghatározott negyedéves, ÁFA nélküli vállalkozási díj 1/180-ad része a kerekítési szabályok figyelembe vételével.)

* 1. A Vállalkozó hibás teljesítése esetén a Megrendelő a hiba bejelentésekor a hiba kijavítására meghatározott határidő leteltétől a hiba kijavításáig a 11.2. pont szerinti kötbérrel megegyező mértékű minőségi kötbérre jogosult. Mentesül a Vállalkozó a kötbérfizetési kötelezettsége alól, ha a hibabejelentéstől számított 24 órán belül hibátlan termékre cseréli a hibás terméket.
  2. Amennyiben a Vállalkozó szerződéses kötelezettségét az ő érdekkörében felmerült okból nem teljesíti, úgy köteles az 1.1. pontban foglaltak tekintetében a szerződésszegéssel érintett termékek ÁFA nélküli ellenértéke 30 %-át, az 1.2. pontban meghatározott szolgáltatások tekintetében: ………………….- Ft összeget meghiúsulási kötbér címén a Megrendelőnek megfizetni.

(A szerződéskötéskor kerül meghatározásra: a 7.2. pontban meghatározott éves, ÁFA nélküli vállalkozási díj 1/3-ad része a kerekítési szabályok figyelembe vételével.)

* 1. A kötbér a szerződésszegés napján válik esedékessé.
  2. Az esedékessé vált késedelmi kötbér és kártérítési igény a benyújtott számlából – a Vállalkozó egyoldalú hozzájáruló nyilatkozata vagy mindkét fél által aláírt jegyzőkönyv alapján – levonható, a minőségi kötbér ugyanezen dokumentumok alapján a 12. pont szerinti biztosíték terhére is érvényesíthető.
  3. Bármely nem szerződésszerű teljesítés jogi fenntartás nélküli elfogadása a Megrendelő részéről nem jelent joglemondást azon igényről vagy igényekről, amelyek a Megrendelőt a Vállalkozó szerződésszegése következményeként megilletik.

1. **Biztosíték**
   1. A Vállalkozó a szerződés hibás teljesítésével kapcsolatos igények biztosítékaként – a Kbt. 134. §. (3) bekezdése alapján, a Kbt. 134. § (6) bekezdés a) pontjának megfelelő –biztosítékot nyújt a Megrendelőnek a jótállás időtartamát egy hónappal meghaladó érvényességi idővel, a 7.1 pont szerinti, általános forgalmi adó nélkül számított ellenszolgáltatás 5%-át kitevő, vagyis **……………………….- Ft** értékben. A számla benyújtásának feltétele ezen biztosíték rendelkezésre bocsátása az arról szóló eredeti okmány Megrendelő részére történő átadásával. A biztosítékról szóló eredeti okmány a szerződés 8. sz. mellékletévé válik.

(A szerződéskötéskor kerül meghatározásra.)

* 1. A Vállalkozó hibásan teljesít, amennyiben az általa szállított bármely termék, illetve teljesített bármely szolgáltatás nem felel meg a Szerződés szerinti követelményeknek vagy a hatályos jogszabályi rendelkezéseknek vagy hatósági előírásoknak vagy a hatályos magyar szabványoknak, szakmai szokásoknak.

1. **Együttműködés,**
   1. A felek megállapodnak abban, hogy együttműködnek jelen szerződés eredményes teljesítése céljából.
   2. A jelen szerződéssel kapcsolatban a felek közötti bármely értesítésnek írásban kell történnie.
   3. A felek nyilatkozattételre jogosult képviselői:
      1. a Megrendelő képviselői:

Szerződéses kérdésekben: Gáspár Csaba, az Információs Rendszer Üzemeltetési Főosztály vezetője

tel: +36 1 441 6249 fax: +36 1 441 6979

[gaspar.csaba@parlament.hu](mailto:gaspar.csaba@parlament.hu)

Szakmai kérdésekben: ……………………..

tel: +36 1 441-……………….. fax: +36 1 441 ………………..

e-mail: [……………………..@parlament.hu](mailto:kurgyis.gabor@orszaggyulesiorseg.hu)

* + 1. A Vállalkozó képviselői

Szerződéses kérdésekben: …………………………………

tel: +36 ……….......... fax: + 36 …………,

e-mail: [……………..@.......................](mailto:ujhelyi@dsc.hu)

Szakmai kérdésekben: …………………………………

tel: +36 ……….......... fax: + 36 …………,

e-mail: [……………..@.......................](mailto:ujhelyi@dsc.hu)

(A szerződéses adatlap alapján kerül kitöltésre.)

* 1. A felek képviselői jogosultak és kötelesek megtenni minden, a szerződés teljesítése érdekében szükséges intézkedést és nyilatkozatot, amely nem ellentétes a jelen szerződésben és annak mellékleteiben foglaltakkal, valamint nem minősül a szerződés módosításának, kiegészítésének.
  2. A megnevezett személyek illetve adataik változásáról a felek haladéktalanul kötelesek egymást írásban értesíteni, amely értesítés nem minősül a Szerződés módosításának.
  3. A kijelölt személyek egymás között valamennyi közlést, intézkedést és döntést írásban rögzítenek.

1. **Vitás kérdések rendezése, jogorvoslat**
   1. A Megrendelőnek és a Vállalkozónak mindent meg kell tennie annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a jelen szerződéssel kapcsolatban merül fel.
   2. Amennyiben az említett közvetlen tárgyalások a megkezdésüktől számított 15 napon belül nem vezetnek a jelen szerződéssel összefüggésben keletkezett jogvita megoldásához, úgy a perben eljáró bíróságot a 2016. évi CXXX. törvény (Pp.) rendelkezései alapján kell kiválasztani.
2. **Átláthatóság**
   1. A Vállalkozó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy átlátható szervezetnek minősül. Nyilatkozata a Szerződés 7. számú mellékletét képezi. A Vállalkozó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja a Megrendelőt.
   2. A Vállalkozó tudomásul veszi, hogy a valótlan tartalmú nyilatkozat alapján kötött szerződést a Megrendelő azonnali hatállyal felmondja vagy – ha a szerződés teljesítésére még nem került sor - a szerződéstől eláll.
   3. A Vállalkozó kötelezettséget vállal arra, hogy a jelen szerződés teljesítése során kizárólag olyan közreműködőt vesz igénybe, amely átlátható szervezetnek minősül.
3. **A szerződés módosítása**

A jelen szerződés módosítása kizárólag a Kbt. 141. §-142. §-aiban foglaltak figyelembe vételével, mindkét fél egyetértésével, a szerződés aláírására jogosult személyek aláírásával, a Kbt. 37. § (1) bekezdésében előírt közzétételi kötelezettségre is figyelemmel történhet.

1. **A szerződés megszűnése**
   1. Megrendelő a Kbt. 143. § (1) bekezdése alapján jogosult a szerződést felmondani vagy a szerződéstől elállni, amennyiben
2. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
3. a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
4. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
   1. A Megrendelő a Kbt. 143. § (2) bekezdése alapján köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   2. A Megrendelő a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – amennyiben:
5. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
6. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. A Vállalkozó súlyos szerződésszegése esetén Megrendelő elállásra illetve a szerződés azonnali hatályú felmondására jogosult.
   2. Súlyos szerződésszegésnek minősül:

* a jelen Szerződés 2.1. pontjában meghatározott határidő tekintetében 30 munkanapot meghaladó késedelem, amelynek oka olyan körülmény, amelyért a Vállalkozó felelős,
* az 1.2. pontban meghatározott szolgáltatásokra vonatkozó oly szerződésszegés, amely miatt kötbér érvényesítésére kerül sor,
* a jelen Szerződésben előírt titoktartási kötelezettség megszegése,
* a 12. pont szerinti biztosíték terhére történő igányérvényesítés.

1. **Alvállalkozók bevonása**
   1. A jelen szerződést a Kbt. 138. § (1) bekezdéseiben foglaltak értelmében a közbeszerzési eljárás nyerteseként szerződő fél köteles teljesíteni, a teljesítésben a Szerződés 6. sz. mellékletben felsorolt alvállalkozók vehetnek részt.
   2. A Vállalkozó a szerződés teljesítésében résztvevő alvállalkozók, közreműködők tevékenységéért illetve mulasztásáért sajátjaként felel.
   3. A Szerződés teljesítése során a következők szerint kerül sor kapacitás igénybevételre: …………………………………..

vagy: A szerződés teljesítése során kapacitás igénybevételére nem kerül sor.

(A nyertes ajánlat alapján kerül pontosításra.)

1. **Titoktartás, információk bizalmas kezelése**
   1. A Vállalkozót titoktartási kötelezettség terheli a jelen szerződés teljesítése során a Megrendelővel, annak tevékenységével kapcsolatban tudomására jutott mindennemű adat, információ, ismeret vonatkozásában. A Vállalkozó a Megrendelő érdekkörébe tartozó titkot köteles megtartani, és a titoktartási kötelezettséget köteles alkalmazottaival, foglalkoztatottaival és alvállalkozóival, valamint az alvállalkozók alkalmazottjaikkal és valamennyi a jelen Szerződés teljesítésébe bevont közreműködővel is betartatni. A titoktartási kötelezettség megsértésével okozott károkért a Vállalkozó felel.
   2. A titoktartási kötelezettség alól jogszabály felmentést adhat.
2. **Egyéb megállapodások**
   1. A Vállalkozó kijelenti, hogy a szállítandó termékek forgalmazására jogosult.
   2. A Vállalkozó felelős a teljesítéshez szükséges számú és szaktudású szakember és műszaki felszereltség rendelkezésre állásáért, továbbá a teljesítésben közreműködő személyek testi épségével, egészségével, életével valamint a Megrendelő vagyonával kapcsolatban általa okozott károkért, a Magyarország terültén hatályos jogszabályok és hatósági előírások betartásáért.
   3. A Vállalkozó kötelezettséget vállal arra, hogy a szerződés teljesítésében részt vesznek a közbeszerzési eljárásban a Vállalkozó műszaki-szakmai alkalmasságának igazolása során bemutatott következő szakemberek:

|  |  |
| --- | --- |
| Név | Szakképzettség |
|  | ACSS - 3105 ACSS - Avaya Communication Server 1000 for Avaya Aura® |
|  | ACSS - 3205 ACSS - Avaya CallPilot |
|  | ACSS - 3101 ACSS - Avaya Aura® Session Manager and System Manager |

* 1. A Vállalkozó kijelenti, hogy a szállított termékekre vonatkozóan harmadik személynek nem áll fenn olyan joga, amely a Megrendelő jogszerzését akadályozza, korlátozza.
  2. A Megrendelő kötelezettséget vállal arra, hogy a jelen Szerződésben foglaltak szerint előzetesen egyeztetett időpontban biztosítja a Vállalkozó szakembereinek a szolgáltatások nyújtásának helyszínére történő bejutást, továbbá a szerelési munkák helyszínén és idejére áramcsatlakozási lehetőséget.
  3. A Vállalkozó felelős a munkavédelem megszervezéséért, a teljesítésben közreműködő személyek testi épségével, egészségével, életével, valamint a Megrendelő vagyonával kapcsolatban általa okozott károkért, továbbá a hatályos munkavédelmi, tűzrendészeti hatósági előírások betartásáért.
  4. A Megrendelő a Szerződés 5. sz. mellékleteként csatolja az Országgyűlés Hivatala épületeiben érvényes speciális munkarendi, munka- és tűzvédelmi rendszabályokat, amelyek betartásáért a munkavégzés teljes időtartama alatt a Vállalkozó felel.
  5. Amennyiben a Vállalkozó a munkavégzés során veszélyezteti személyek testi épségét, az épület építészeti, művészeti értékeit, úgy a Megrendelőnek jogában áll a munkavégzést azonnal leállítani. A munkavégzés újrakezdése csak a veszély elhárítása után lehetséges a Megrendelő engedélye alapján. Az ebből eredő mindennemű következmény a Vállalkozót terheli.
  6. A jelen szerződés alapján munkát végző személyeknek hozzá kell járulniuk ahhoz, hogy személyes adataikat az Országgyűlési Őrség gyűjtse, rendszerezze, ellenőrizze és értékelje, vállalniuk kell, hogy személyes adataikat a szerződéskötést követően az adatkezelő rendelkezésre bocsátják. Amennyiben bármely megnevezett személy ellen kifogás merül fel, úgy a Vállalkozó köteles helyette – a Kbt. 138. § (2) bekezdésében foglaltaknak megfelelően – más személyt megjelölni.
  7. A Vállalkozó tevékenysége során a munkaterületet köteles a napi munkavégzést követően olyan állapotba hozni, hogy a Megrendelő üzemszerű működését indokolatlan mértékben ne korlátozza.
  8. A Megrendelő kizárólag a jelen szerződés késedelem nélküli és hibáktól mentes teljesítése esetén járul hozzá ahhoz, hogy a Vállalkozó a szerződés tárgyát képező szállításra és szolgáltatásokra referenciaként hivatkozzon. Hibás, késedelmes teljesítés esetén a Megrendelő e körülményt feltünteti a referenciaigazolásban.

1. **Záró rendelkezések**
   1. A jelen szerződés az aláírása napjától hatályos.
   2. A jelen szerződésben nem szabályozott kérdések tekintetében a közbeszerzésekről szóló 2015. évi CXLIII. törvény, a polgári törvénykönyvről szóló 2013. évi V. törvény és a vonatkozó magyar jogszabályok irányadók.
   3. A felek a szerződést elolvasás és értelmezés után, a mellékletek áttanulmányozását követően, mint akaratukkal mindenben megegyezőt, jóváhagyólag aláírják.
   4. A jelen szerződés öt, egymással mindenben megegyező, eredeti példányban készült, amelyből három példány a Megrendelőt, kettő példány a Vállalkozót illeti meg.
   5. A jelen szerződés elválaszthatatlan részét képezik a következő mellékletek:

1. sz. melléklet: A Megrendelő által meghatározott műszaki követelmények

2. sz. melléklet: A szállítandó berendezések részletes műszaki specifikációja

3. sz. melléklet: Részletes ártáblázat

4. sz. melléklet: Karbantartási feladatok leírása

5. sz. melléklet: Munkarendi, munkavédelmi, tűzvédelmi előírások

6. sz. melléklet: Nyilatkozat a Kbt. 138. § (3) bekezdése alapján

7. sz. melléklet: Átláthatósági nyilatkozat

8. sz. melléklet: Biztosíték okmány (teljesítéskor)

Kelt: Budapest, 2018.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
| Országgyűlés Hivatala  Megrendelő | Vállalkozó |